《侍御叶公疏陈鹾事得请赋东二章 其二》
明代·胡应麟

一疏回天四海闻，欢声驰颂越江濆。臣心总为埋轮切，帝眷偏从折槛勤。

十道乘骢争吐气，三朝鸣凤欲空群。西京底事蒐盐铁，为报桓宽正属文。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。